Разговор:Фабио Кваљарела/Архива 1

message: Колеге шта мислите, да ли може да прође за добар чланак? Ја сам доста допунио са енглеске вики, а и домаћих извора, ако треба нешто да се допуни или измени, прихватам. — SimplyFreddie (разговор) 00:20, 28. децембар 2018. (CET)
replies: text: На први поглед ОК, може да прође. Потребно је само проширити увод, то није проблем јер му је каријера релативно дуга. И ону категорију фудбалери Асколија треба урадити. Још ћу проверити шта може да се доради, али по мени може за добар.--Soundwaweserb (разговор) 00:27, 28. децембар 2018. (CET)
replies: text: :Има овде још простора за дораду. Постоје наводи који нису покривени референцама, а то не би требало да буде пракса, посебно уколико се чланак предлаже за добијање звездице. Било би лепо да чланци који су изабрани у неки статус исти заиста и оправдавају у потпуности. Без обзира што има разлике у томе да ли је чланак сјајан или добар, референце су обавезне. Значи покрити те делове без извора, мало стилски упаковати референце које „висе“ између редова и евентуално „углавити“ још коју слободну фотку са оставе. Било би пожељно да се наративни презент преформулише у перфекат, у крајњем случају плусквамперфекат. Коначно, водити рачуна о проклитикама и енклитикама. Капирам да јесам напоран, али чланке пишемо да би неко могао да прочита заиста квалитетан садржај, а не само којекакво писаније. Само доврши започето и биће скроз у реду. --Lotom (разговор) 08:40, 28. децембар 2018. (CET)

text: :Убацио сам још неке информације и изворе које сам нашао. Видећу да ли се негде могу наћи подаци о њему с почетка каријере; мислим да ће то мало теже ићи јер је то било пре скоро 20 година, али чепркаћу још мало. — SimplyFreddie (разговор) 11:15, 28. децембар 2018. (CET)
replies: text: ::Потпуно је легитимно да за извор узмеш статистичке веб-сајтове типа Транфермаркт, Сокервеј и њима сличне, сем у случајевима када постоје одређене аномалије. Тада би чак било пожељно да се дода напомена о чему је реч, јер се неки држе чувене патке, специјализовани веб-сајт тај и тај, без икакве легитимне провере свега наведеног. Дешава се да се помешају играчи, клубови, државе, да фали неки податак и сл. Само избаци оне претенциозне флоскуле попут доказао квалитет, или их мало упасиви, дај неко образложење како, на основу чега... Ја почетке каријера играчима баш тако и пакујем, у секцији Почеци, ако су играли у неким нижим лигама, на позајмицама и били анонимни некој широј јавности. --Lotom (разговор) 11:49, 28. децембар 2018. (CET)

text: : Одлично си одрадио чланак. Евентуално види  да убациш још неку референцу, нарочито у одељку Рана каријера, како би све било обухваћено изворима. Ако има још да се допуни, неће да шкоди, углавном по мени је чланак довољно добар за добар. --MareBG (разговор) 13:44, 28. децембар 2018. (CET)

text: : пошто сам нашао статистику на трансфермаркту, закачио сам одговарајуће референце. Друга ствар везана за то ме буни: када сам мењао нешто на енглеској вики брисали су ми изворе са трансфермаркта под изговором да на том сајту „подаци нису поуздани”. — SimplyFreddie (разговор) 14:24, 28. децембар 2018. (CET)

text: Консензус на ен.вики од пре пар година је био такав да се Трансфермаркт изузме са листе релевантних извора, због одређене количине фиктивних података и нетачних информација. Зато сам и написао да постоје одређене аномалије. Проблем је што се таблоидни новинари примају на финту специјализовани сајт, али и ТМ функционише по сличном принципу као Википедија. Сви се међусобно допуњавамо. Све може да буде корисно, али ништа не треба узимати здраво за готово, већ проверити из што је могуће више независних извора. То у пракси одузима доста времена, али ни изабрани чланци углавном не настају преко ноћи. Чак и ако преводиш са неког другог језичког пројекта, не би требало да се ослањаш на текст, већ на коришћене изворе. Али, да се не лажемо, то овде мало ко ради, посебно уколико је извор на уреднику непознатом језику. --Lotom (разговор) 18:17, 28. децембар 2018. (CET)
 Проширио сам мало увод странице, исправио грешкице, а оне Лотомове конструктивне примедбе у реченицама сам такође исправио. Симпли Фреди ти види ако има још нешто да се доради, по мени ово је добар чланак гласаћу ЗА. Поздрав од мене.--Soundwaweserb (разговор) 18:31, 28. децембар 2018. (CET)
thread_title:  Кандидат за добар чланак